stanford-oval/wikipedia huggingface dataset:
พรรครวมไทยสร้างชาติ

พรรคการเมืองไทย
| พรรครวมไทยสร้างชาติ  |
| --- | --- |

ผู้ก่อตั้ง: เสกสกล อัตถาวงศ์
หัวหน้า: พีระพันธุ์ สาลีรัฐวิภาค
รองหัวหน้า: วิทยา แก้วภราดัย เกชา ศักดิ์สมบูรณ์ วิสุทธิ์ ธรรมเพชร ชื่นชอบ คงอุดม ดวงฤทธิ์ เบ็ญจาธิกุล ชัยรุ่งเรือง ศิริวรรณ ปราศจากศัตรู รังสิมา รอดรัศมี สุชาติ ชมกลิ่น ธนกร วังบุญคงชนะ อนุชา บูรพชัยศรี เฟื่องวิชชุ์ อนิรุทธเทวา โกวิทย์ ธารณา พิมพ์ภัทรา วิชัยกุล จุติ ไกรฤกษ์ อนุชา นาคาศัย
เลขาธิการ: เอกนัฏ พร้อมพันธุ์
รองเลขาธิการ: สยาม บางกุลธรรม ธิวัลรัตน์ อังกินันทน์ ชัยวัฒน์ เป้าเปี่ยมทรัพย์ กานสินี โอภาสรังสรรค์
เหรัญญิก: ปรากรมศักดิ์ ชุณหะวัณ
นายทะเบียนสมาชิก: เกรียงยศ สุดลาภา
โฆษก: อัครเดช วงษ์พิทักษ์โรจน์
รองโฆษก: รัดเกล้า สุวรรณคีรี พงศ์พล ยอดเมืองเจริญ อัยรดา บำรุงรักษ์
กรรมการบริหาร: ว่าง
ผู้อำนวยการ: หิมาลัย ผิวพรรณ
ผู้ประสานงาน: ว่าง
ประธานที่ปรึกษา: ไตรรงค์ สุวรรณคีรี
ที่ปรึกษา: ชัชวาลล์ คงอุดม
คำขวัญ: สู้ให้ทุกปัญหา พึ่งพาได้ทุกเรื่อง
ก่อตั้ง: 31 มีนาคม พ.ศ. 2564 (3 ปี)
แยกจาก: พรรคพลังประชารัฐ   พรรคประชาธิปัตย์
ที่ทำการ: 35/3 ซอยอารีย์ 5 แขวงพญาไท เขตพญาไท กรุงเทพมหานคร
สมาชิกภาพ  (ปี 2566): 50,652 คน
อุดมการณ์: อนุรักษ์นิยมใหม่  เสรีนิยมคลาสสิก  เสรีอนุรักษ์นิยม   ชาตินิยม   กษัตริย์นิยม   ทุนนิยมและกลไกตลาดเสรี
จุดยืน: ขวากลาง
สี:   สีน้ำเงิน
สภาผู้แทนราษฎร: 36 / 495
นายกองค์การบริหารส่วนจังหวัด (มีความเกี่ยวข้องกับพรรค): 6 / 76
เว็บไซต์
unitedthaination.or.th
พรรครวมไทยสร้างชาติ (อังกฤษ: United Thai Nation Party; ย่อ: รทสช.) เป็นพรรคการเมืองไทยที่จดทะเบียนจัดตั้งขึ้นโดยเสกสกล อัตถาวงศ์ ในปี พ.ศ. 2564 โดยนำชื่อมาจากวลีที่คิดขึ้นโดยพลเอก ประยุทธ์ จันทร์โอชา อดีตนายกรัฐมนตรี ปัจจุบันมีพีระพันธุ์ สาลีรัฐวิภาค เป็นหัวหน้าพรรค และมีเอกนัฏ พร้อมพันธุ์ เป็นเลขาธิการพรรค
รายชื่อนายกรัฐมนตรี

พลเอก ประยุทธ์ จันทร์โอชา
(วาระ: 2557–2566)
(วาระสมาชิกพรรค: มกราคม–กรกฎาคม 2566)
ประวัติ > ช่วงก่อตั้งพรรค

พรรครวมไทยสร้างชาติ เป็นพรรคการเมืองไทยที่จดทะเบียนก่อตั้งเป็นลำดับที่ 5/2564 เมื่อวันพุธที่ 31 มีนาคม พ.ศ. 2564 มีที่ทำการพรรคแห่งแรกอยู่ที่ 169/98 อาคารเสริมทรัพย์ ถนนรัชดาภิเษก แขวงรัชดาภิเษก เขตดินแดง กรุงเทพมหานคร มีเสกสกล อัตถาวงศ์ เป็นผู้ก่อตั้ง โดยส่งทีมงานของตนไปจดทะเบียนชื่อกับสำนักงานคณะกรรมการการเลือกตั้งเพื่อป้องกันไม่ให้ผู้อื่นนำชื่อไปใช้ เนื่องจากชื่อพรรคเป็นวลีที่พลเอก ประยุทธ์ จันทร์โอชา นายกรัฐมนตรี ตั้งชื่อขึ้นด้วยตนเอง และประกาศเป็นชื่อภารกิจในการฟื้นฟูประเทศของตนหลังประสบความสำเร็จในการควบคุมการระบาดทั่วของโควิด-19 ในประเทศไทยในระลอกแรกได้เมื่อวันที่ 17 มิถุนายน พ.ศ. 2563 รวมถึงมักใช้เป็นแฮชแท็กท้ายโพสต์ข้อความในเฟซบุ๊กของตน และปรากฏอยู่ในชื่อกิจกรรมที่จัดโดยหน่วยงานของรัฐบาลในขณะนั้นอีกด้วย
ต่อมา พรรครวมไทยสร้างชาติได้จัดการประชุมใหญ่วิสามัญที่สโมสรราชพฤกษ์ เมื่อวันพุธที่ 3 สิงหาคม พ.ศ. 2565 เพื่อเปลี่ยนแปลงข้อบังคับ ตราสัญลักษณ์ ที่ตั้งสำนักงานใหญ่ (มาอยู่ที่ 35/3 ซอยอารีย์ 5 แขวงพญาไท เขตพญาไท กรุงเทพมหานคร) และเลือกตั้งคณะกรรมการบริหารของพรรคชุดใหม่จำนวน 9 คน ประกอบด้วยพีระพันธุ์ สาลีรัฐวิภาค เป็นหัวหน้าพรรค, เอกนัฏ พร้อมพันธุ์ เป็นเลขาธิการพรรค, ปรากรมศักดิ์ ชุณหะวัณ เหรัญญิกพรรค, เกรียงยศ สุดลาภา นายทะเบียนสมาชิกพรรค และกรรมการบริหารอื่น ประกอบด้วย ดวงฤทธิ์ เบ็ญจาธิกุล ชัยรุ่งเรือง, วิทยา แก้วภราดัย, ชื่นชอบ คงอุดม, วิสุทธิ์ ธรรมเพชร และเกชา ศักดิ์สมบูรณ์ โดยพีระพันธุ์ได้กล่าวปราศรัยในการประชุมใหญ่เกี่ยวกับทิศทางการทำงานของพรรคซึ่งเป็นการรวมตัวของผู้มีอุดมการณ์ที่จะทำงานเพื่อบ้านเมืองแบบเดียวกัน และชูวิสัยทัศน์ที่จะปรับปรุงแก้ไขกฎหมายเพื่อลดความเหลื่อมล้ำและสร้างโอกาสที่เท่าเทียมกันในสังคม
ประวัติ > การลาออกของ พล.อ.ประยุทธ์ และบุคคลอื่น ๆ

ต่อมาเมื่อวันที่ 11 กรกฎาคม เฟซบุ๊กของพรรคได้ออกแถลงการณ์ของพลเอกประยุทธ์ โดยระบุว่าขอประกาศวางมือทางการเมืองและลาออกจากสมาชิกพรรครวมไทยสร้างชาติ ทำให้พ้นจากตำแหน่งประธานคณะกรรมการกำหนดแนวทางและยุทธศาสตร์ของพรรคไปโดยปริยาย จากนั้นเมื่อวันที่ 3 ตุลาคม เสกสกลซึ่งเป็นผู้ก่อตั้งพรรคได้ยื่นหนังสือลาออกจากสมาชิกพรรครวมไทยสร้างชาติ โดยมีผลทันที ส่งผลให้พ้นจากตำแหน่งรองหัวหน้าพรรคไปโดยปริยาย และต่อมาเมื่อวันที่ 14 ธันวาคม ชินภัสร์ได้ยื่นหนังสือลาออกจากสมาชิกพรรครวมไทยสร้างชาติ เนื่องจากเห็นว่าพรรคยังทำงานแบบเดิมโดยไม่มีการเปลี่ยนแปลงระบบภายใน โดยมีผลทันที ส่งผลให้พ้นจากตำแหน่งรองโฆษกพรรคไปโดยปริยาย
บุคลากร > หัวหน้าพรรค

| ลำดับที่ | ชื่อ | เริ่มดำรงตำแหน่ง | สิ้นสุดการดำรงตำแหน่ง | หมายเหตุ |
| --- | --- | --- | --- | --- |
| 1 | ว่าที่ร้อยโท ไกรภพ นครชัยกุล | 31 มีนาคม พ.ศ. 2564 | 7 มีนาคม พ.ศ. 2565 |  |
|  | ประจง ประสานฉ่ำ | 7 มีนาคม พ.ศ. 2565 | 31 มีนาคม พ.ศ. 2565 | รักษาการหัวหน้าพรรค |
| 2 | ธัญย์ธรณ์เทพ แย้มอุทัย | 31 มีนาคม พ.ศ. 2565 | 7 กรกฎาคม พ.ศ. 2565 |  |
|  | ธนดี หงษ์รัตนอุทัย | 7 กรกฎาคม พ.ศ. 2565 | 3 สิงหาคม พ.ศ. 2565 | รักษาการหัวหน้าพรรค |
| 3 | พีระพันธุ์ สาลีรัฐวิภาค | 3 สิงหาคม พ.ศ. 2565 | ปัจจุบัน |  |
บุคลากร > เลขาธิการพรรค

| ลำดับที่ | ชื่อ | เริ่มดำรงตำแหน่ง | สิ้นสุดการดำรงตำแหน่ง | หมายเหตุ |
| --- | --- | --- | --- | --- |
| 1 | วาสนา คำประเทือง | 31 มีนาคม พ.ศ. 2564 | 31 มีนาคม พ.ศ. 2565 | รักษาการในตำแหน่งเลขาธิการพรรค |
| 2 | ธนดี หงษ์รัตนอุทัย | 31 มีนาคม พ.ศ. 2565 | 3 สิงหาคม พ.ศ. 2565 | รักษาการในตำแหน่งหัวหน้าพรรค |
| 3 | เอกนัฏ พร้อมพันธุ์ | 3 สิงหาคม พ.ศ. 2565 | ปัจจุบัน |  |
บุคลากร > บุคลากรพรรคในปัจจุบัน > กรรมการบริหารพรรค

| ลำดับที่ | ชื่อ | ตำแหน่ง |
| --- | --- | --- |
| 1 | พีระพันธุ์ สาลีรัฐวิภาค | หัวหน้าพรรค |
| 2 | เอกนัฏ พร้อมพันธุ์ | เลขาธิการพรรค/ ที่ปรึกษาทีมโฆษกพรรค |
| 3 | ปรากรมศักดิ์ ชุณหะวัณ | เหรัญญิกพรรค |
| 4 | เกรียงยศ สุดลาภา | นายทะเบียนสมาชิกพรรค |
| 5 | วิทยา แก้วภราดัย | รองหัวหน้าพรรค |
| 6 | วิสุทธิ์ ธรรมเพชร | รองหัวหน้าพรรค |
| 7 | เกชา ศักดิ์สมบูรณ์ | รองหัวหน้าพรรค |
| 8 | ดวงฤทธิ์ เบ็ญจาธิกุล ชัยรุ่งเรือง | รองหัวหน้าพรรค |
| 9 | ชื่นชอบ คงอุดม | รองหัวหน้าพรรค |
บุคลากร > บุคลากรพรรคในปัจจุบัน > ไม่ใช่กรรมการบริหารพรรค

| ลำดับที่ | ชื่อ | ตำแหน่ง |
| --- | --- | --- |

| 1 | สุชาติ ชมกลิ่น | รองหัวหน้าพรรค |
| 2 | ธนกร วังบุญคงชนะ | รองหัวหน้าพรรค/ ที่ปรึกษาทีมโฆษกพรรค |
| 3 | อนุชา บูรพชัยศรี | รองหัวหน้าพรรค |
|  |  | รองหัวหน้าพรรค |
| 4 | จุติ ไกรฤกษ์ |  |
| 5 | สยาม บางกุลธรรม | รองเลขาธิการพรรค |

| 6 | อัครเดช วงษ์พิทักษ์โรจน์ | โฆษกพรรค |

| 7 | พงศ์พล ยอดเมืองเจริญ | รองโฆษกพรรค |
| 8 | รัดเกล้า สุวรรณคีรี | รองโฆษกพรรค |

| 9 | ไตรรงค์ สุวรรณคีรี | ประธานที่ปรึกษาพรรค |
| 10 | ปรีชา มุสิกุล | ที่ปรึกษาพรรค |
| 11 | ศรัณย์วุฒิ ศรัณย์เกตุ | ที่ปรึกษาทีมโฆษกพรรค |
บุคลากร > บุคลากรพรรคในอดีต > คณะกรรมการกำหนดแนวทางและยุทธศาสตร์พรรคการเมือง

| ลำดับที่ | ชื่อ | ตำแหน่ง |
| --- | --- | --- |
| 1 | พลเอก ประยุทธ์ จันทร์โอชา (ลาออก) | ประธานกรรมการ |
| 2 | พีระพันธุ์ สาลีรัฐวิภาค | รองประธานกรรมการ |
| 3 | ไตรรงค์ สุวรรณคีรี | กรรมการ |
| 4 | พลตำรวจเอก อัศวิน ขวัญเมือง | กรรมการ |
| 5 | ชัชวาลล์ คงอุดม | กรรมการ |
| 6 | ชุมพล กาญจนะ | กรรมการ |
| 7 | วิทยา แก้วภราดัย | กรรมการ |
| 8 | สุชาติ ชมกลิ่น | กรรมการ |
|  |  | กรรมการ |
| 9 | อนุชา บูรพชัยศรี | กรรมการ |
| 10 | วิสุทธิ์ ธรรมเพชร | กรรมการ |
| 11 | พงษ์ศักดิ์ จ่าแก้ว |  |
| 12 | เอกนัฏ พร้อมพันธุ์ | กรรมการและเลขานุการ |
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2566 | 36 / 500 | 4,766,408 | 12.06% |  36 | ร่วมรัฐบาล | ประยุทธ์ จันทร์โอชา |
ข้อวิจารณ์ > การลงคลิป

ก่อนการเลือกตั้ง ปี พ.ศ. 2566 พรรครวมไทยสร้างชาติได้เผยแพร่วีดีโอของทางพรรค ซึ่งมีเนื้อหาเสียดสีนโยบายพรรคการเมืองพรรคหนึ่ง ในส่วนของเนื้อหานั้นประกอบด้วย อนุสาวรีย์ประธิปไตยที่ถูกปิดด้วยแผ่นผ้าประท้วง ลูกชายต่อว่ามารดาว่าทำไมไม่โหวตเลือกอาหารที่จะทาน ลูกสาวที่กลายเป็นผู้ให้บริการคอนเทนต์สำหรับผู้ใหญ่ และข้าศึกประชิดชายแดนที่ไร้การป้องกัน เพราะยกเลิกเกณฑ์ทหาร โดยทางพรรคอธิบายถึงเหตุผลการผลิตและเผยแพร่คลิปนี้ว่า หลายฉากในคลิปเป็นเหตุการณ์ที่เคยเกิดขึ้นมาแล้ว และเป็นเหตุการณ์ที่มีความเสี่ยงสูงที่จะเป็นจริง ซึ่งถูกวิพากย์วิจารณ์ว่าเป็นการปลุกเร้าให้เกิดความเกลียดแบบสุดขั้ว และสะท้อนช่วงเวลาของความสิ้นหวัง และหากทางพรรคยังใช้การเมืองแห่งอารมณ์เหมือนการปล่อยคลิปดังกล่าวอีก จะเป็นวิธีการที่ล้าหลังและสุ่มเสี่ยงมากในระยะยาว ในประเทศไทยที่มีประวัติศาสตร์การแบ่งขั้วมายาวนาน เพราสื่อว่า ต้องแตกหักกัน ซึ่งไม่เป็นผลดีสำหรับสังคมประชาธิปไตยที่อยากจะหาวิธีการอยู่กันอย่างสันติ
ข้อวิจารณ์ > คำร้องคัดค้านการเป็น สส.

15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฏว่ามี ว่าที่ ส.ส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรครวมไทยสร้างชาติถูกร้องคัดค้านทั้งสิ้น 3 คน ดังนี้
| ลำดับ | รายชื่อ สส>  | เขตที่ลงเลือกตั้ง |
| --- | --- | --- |
| 1 | พิมพ์ภัทรา วิชัยกุล | นครศรีธรรมราช เขต 10 |
| 2 | พงษ์มนู ทองหนัก | พิษณุโลก เขต 3 |
| 3 | พิพิธ รัตนรักษ์ | สุราษฎร์ธานี เขต 2 |

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง
ดูเพิ่ม

ประยุทธ์ จันทร์โอชา
พีระพันธุ์ สาลีรัฐวิภาค
เอกนัฏ พร้อมพันธุ์
พรรคพลังประชารัฐ
พรรคประชาธิปัตย์
จังหวัดร้อยเอ็ด
ประวัติศาสตร์ > สมัยก่อนประวัติศาสตร์

พบหลักฐานสมัยก่อนประวัติศาสตร์ทั่วไปในเขตจังหวัดร้อยเอ็ด มีการขุดพบแหล่งโบราณคดีบ้านเมืองบัวซึ่งสันนิษฐานว่า ชุมชนโบราณสมัยก่อนประวัติศาสตร์ที่ค้นพบมีอายุประมาณ 1,800-2,500 ปีมาแล้ว และมักมีถิ่นฐานอยู่บริเวณลุ่มน้ำกับใกล้แหล่งเกลือสินเธาว์[ต้องการอ้างอิง] อิทธิพลของพุทธศาสนาภายใต้วัฒนธรรมทวารวดีได้เข้ามาเมื่อปลายพุทธศตวรรษที่ 12-15 มีหลักฐานสมัยทวารวดีที่สำคัญ เช่น คูเมืองร้อยเอ็ด เจดีย์เมืองหงส์ในเขตอำเภอจตุรพักตรพิมาน กลุ่มใบเสมาบริเวณหนองศิลาเลขในเขตอำเภอพนมไพร และพระพิมพ์ดินเผาปางนาคปรกที่เมืองไพรในเขตอำเภอเสลภูมิ
วัฒนธรรมจากอาณาจักรขอมได้แพร่เข้ามาในพุทธศตวรรษที่ 16 ปรากฏหลักฐานอยู่มาก เช่น สถาปัตยกรรมในรูปแบบของปราสาทหิน เช่น กู่กาสิงห์ในเขตอำเภอเกษตรวิสัย ปรางค์กู่ในเขตอำเภอธวัชบุรี กู่พระโกนาในเขตอำเภอสุวรรณภูมิ และประติมากรรมที่เป็นรูปเคารพทางศาสนาที่เป็นเครื่องใช้ในชีวิตประจำวันที่ทำจากหินทรายและโลหะเป็นจำนวนมาก
ประวัติศาสตร์ > สมัยก่อนประวัติศาสตร์ > สมัยทวารวดี

การตั้งถิ่นฐานของชุมชนก่อนประวัติศาสตร์ต่อเนื่องถึงสมัยทวารวดี เมืองที่สร้างขึ้นมีรูปร่างและที่ตั้งไม่แน่นอน แต่มีลักษณะที่สำคัญคือ มีคูน้ำและคันดิน ล้อมรอบชุมชน ร่องรอยที่ยังเห็นอยู่ของคูเมืองและคันดินได้แก่บริเวณด้านตะวันออกของวัดบูรพาภิราม ด้านใต้ของเมืองบริเวณโรงเรียนสตรีศึกษา นอกจากนี้ยังพบอยู่ในอำเภอต่าง ๆ ของร้อยเอ็ด ได้แก่ บ้านเมืองไพร (เขตอำเภอเสลภูมิ) บ้านเมืองหงส์ (เขตอำเภอจตุรพักตรพิมาน) บ้านสีแก้ว (เขตอำเภอเมืองร้อยเอ็ด) หนองศิลาเลข บ้านชะโด (เขตอำเภอพนมไพร) และบ้านดงสิงห์ (เขตอำเภอจังหาร)[ต้องการอ้างอิง]
ประวัติศาสตร์ > สมัยก่อนประวัติศาสตร์ > สมัยลพบุรี

พบโบราณสถานและโบราณวัตถุสมัยลพบุรีหรือละโว้ที่เป็นที่รู้จักดี ได้แก่ ปราสาทหินกู่กาสิงห์ในเขตอำเภอเกษตรวิสัย กู่พระโกนาในเขตอำเภอสุวรรณภูมิ ปรางค์กู่ในเขตอำเภอธวัชบุรี กู่โพนระฆัง กู่โพนวิท กู่บ้านเมืองบัวในเขตอำเภอเกษตรวิสัย กู่คันทนามในเขตอำเภอโพนทราย สำหรับโบราณวัตถุ ได้แก่ รูปเคารพและเครื่องมือเครื่องใช้ในศาสนา เช่นพระพุทธรูป เทวรูป ศิวลึงค์ ภาชนะดินเผา คันฉ่องสำริด กำไลสำริด เป็นต้น
ภูมิศาสตร์ > ที่ตั้งและอาณาเขต

จังหวัดร้อยเอ็ดตั้งอยู่ตอนกลางของภาคตะวันออกเฉียงเหนือ ระหว่างละติจูดที่ 15 องศา 24 ลิปดาเหนือ ถึง 16 องศา 19 ลิปดาเหนือ และลองจิจูดที่ 103 องศา 16 ลิปดาตะวันออก ถึง 104 องศา 21 ลิปดาตะวันออก  อยู่ห่างจากกรุงเทพมหานคร โดยทางรถยนต์ประมาณ 512 กิโลเมตร มีพื้นที่ทั้งสิ้น 8,299.46 ตารางกิโลเมตร หรือ 5,187,156 ไร่  มีเขตแดนติดต่อกับจังหวัดอื่นดังนี้
ทิศเหนือติดต่อกับจังหวัดกาฬสินธุ์และจังหวัดมุกดาหาร
ทิศตะวันออกติดต่อกับจังหวัดยโสธร
ทิศใต้ติดต่อกับจังหวัดศรีสะเกษและจังหวัดสุรินทร์
ทิศตะวันตกติดต่อกับจังหวัดสุรินทร์และจังหวัดมหาสารคาม
ภูมิศาสตร์ > ลักษณะภูมิประเทศ

จังหวัดร้อยเอ็ด  ตั้งอยู่บริเวณตอนกลางของภาคตะวันออกเฉียงเหนือของไทย  ลักษณะภูมิประเทศโดยทั่วไปเป็นที่ราบสูง สูงจากระดับน้ำทะเลปานกลางประมาณ 120-160 เมตร มีภูเขาทางตอนเหนือซึ่งติดต่อจากเทือกเขาภูพาน บริเวณตอนกลางของจังหวัด มีลักษณะเป็นที่ราบลูกคลื่น บริเวณตอนล่างมีลักษณะเป็นที่ราบลุ่มริมฝั่งแม่น้ำมูลและสาขา  ได้แก่ ลำน้ำชี  ลำน้ำพลับพลา ลำน้ำเตา เป็นต้น บริเวณที่ราบต่ำอันกว้างขวาง เรียกว่า ทุ่งกุลาร้องไห้ มีพื้นที่ประมาณ 80,000 ไร่ มีลักษณะเป็นที่ราบแอ่งกระทะ
ภูมิศาสตร์ > ลักษณะภูมิอากาศ

จังหวัดร้อยเอ็ดได้รับอิทธิพลจากลมมรสุมตะวันออกเฉียงเหนือและลมมรสุมตะวันตกเฉียงใต้ สภาพภูมิอากาศอยู่ในประเภทฝนเมืองร้อน ปริมาณน้ำฝนเฉลี่ย 1,196.8 ลูกบาศก์มิลลิเมตร ฝนตกชุกในเดือนมิถุนายนถึงตุลาคม อากาศร้อนแห้งแล้งในเดือนมีนาคมถึงพฤษภาคม
การคมนาคม

ทางรถยนต์: ห่างจากกรุงเทพมหานคร ระยะทางประมาณ 520 กม. เส้นทางที่สะดวกคือใช้เส้นทางถนนพหลโยธินเข้าสู่สระบุรี และเลี้ยวขวาเข้าสู่ถนนมิตรภาพ ผ่านจังหวัดนครราชสีมา อำเภอพล อำเภอบ้านไผ่ แล้วเลี้ยวขวาเข้าสู่ทางหลวงแผ่นดินหมายเลข 23 ถนนแจ้งสนิท ผ่านจังหวัดมหาสารคาม แล้วเข้าสู่จังหวัดร้อยเอ็ด
ทางรถโดยสารประจำทาง :โดยที่สถานีขนส่งผู้โดยสารจังหวัดร้อยเอ็ด
และยังมีหลายบริษัทที่เปิดให้บริการ โดยผ่านจังหวัดร้อยเอ็ด หลายบริษัท
ในอำเภอต่าง ๆ มีรถประจำทางบริการ ได้แก่ อำเภอจังหาร อำเภอโพนทอง อำเภอหนองพอก อำเภอเสลภูมิ อำเภอเกษตรวิสัย อำเภอสุวรรณภูมิ อำเภอพนมไพร อำเภอปทุมรัตต์ อำเภอศรีสมเด็จ อำเภอโพนทราย เป็นต้น
นอกจากนี้ยังมีรถโดยสารประจำทางไปในจังหวัดต่างๆด้วย เช่น จังหวัดเชียงใหม่  จังหวัดอุบลราชธานี จังหวัดอุดรธานี จังหวัดขอนแก่น จังหวัดกาฬสินธุ์ จังหวัดสุรินทร์ จังหวัดบุรีรัมย์ เป็นต้น
ทางรถไฟ : จังหวัดร้อยเอ็ดนั้น ปัจจุบันยังไม่มีทางรถไฟตัดผ่าน อย่างไรก็ตามสามารถใช้บริการได้ที่สถานีรถไฟขอนแก่น ในอำเภอเมืองขอนแก่น ดังนี้
สถานีรถไฟขอนแก่น จากนั้นเดินทางต่อด้วยรถยนต์มาจังหวัดร้อยเอ็ด (อำเภอเมืองร้อยเอ็ด)
สำหรับในอนาคต มีโครงการก่อสร้างรถไฟทางคู่สายบ้านไผ่–ร้อยเอ็ด–มุกดาหาร–นครพนม และขณะนี้อยู่ระหว่างการก่อสร้าง
ทางเครื่องบิน: ท่าอากาศยานร้อยเอ็ด หรือ สนามบินร้อยเอ็ด (Roi Et Airport ; รหัสสนามบิน : ROI) ตั้งอยู่เลขที่ 135 ถนนร้อยเอ็ด-โพนทอง (ทางหลวงหมายเลข 2044) ตำบลมะอึ และตำบลหนองพอก อำเภอธวัชบุรี จังหวัดร้อยเอ็ด ห่างจากตัวเมืองประมาณ 11 กิโลเมตร เป็นท่าอากาศยานในสังกัดกรมการบินพลเรือน กระทรวงคมนาคม[1] ประกอบด้วยอาคารที่พักผู้โดยสารขนาด 3,013 ตารางเมตร  ประตูผู้โดยสารขาเข้าและขาออกอยู่ชั้นเดียวกัน ทางวิ่ง (รันเวย์) 45 x 2,100 เมตร   ท่าอากาศยานร้อยเอ็ด มีสายการบินที่ให้บริการอยู่ 3 สายการบิน
ให้บริการระหว่างท่าอากาศยานดอนเมืองและท่าอากาศยานร้อยเอ็ด
นกแอร์ ให้บริการทุกวัน ๆ ละ 2 เที่ยวบิน
ไทยแอร์เอเชีย ให้บริการทุกวัน ๆ ละ 4 เที่ยวบิน
รวมวันละ 6 เที่ยวบิน
และ สายการบินไทยสมายล์ ให้บริการระหว่างท่าอากาศยานสุวรรณภูมิและท่าอากาศยานร้อยเอ็ด
การคมนาคมภายในจังหวัด
ในการเดินทางภายในจังหวัดก็มีรถโดยสารประจำทางให้บริการ และรถสองแถว มอเตอร์ไซค์รับจ้าง สามล้อรับจ้าง และรถแท็กซี่มิเตอร์ (2 กม. แรก 30 บาท กม. ต่อไป 4 บาท)
ระยะทางจากตัวจังหวัดไปอำเภอต่าง ๆ
โดยอำเภอที่อยู่ใกล้ที่สุด คือ อำเภอธวัชบุรี ระยะทาง 12 กิโลเมตร ใช้เวลา 18 นาที ส่วนอำเภอที่อยู่ไกลที่สุด คือ อำเภอโพนทราย ระยะทาง 84 กิโลเมตร ใช้เวลา 1 ชั่วโมง 20 นาที ต่อไปเป็นระยะทางของแต่ละอำเภอ
อำเภอธวัชบุรี 12 กิโลเมตร
อำเภอจังหาร 14 กิโลเมตร
อำเภอเชียงขวัญ 21 กิโลเมตร
อำเภอศรีสมเด็จ 26 กิโลเมตร
อำเภอจตุรพักตร์พิมาน 27 กิโลเมตร
อำเภอเมืองสรวง 28 กิโลเมตร
อำเภอทุ่งเขาหลวง 29 กิโลเมตร
อำเภอเสลภูมิ 32 กิโลเมตร
อำเภออาจสามารถ 36 กิโลเมตร
อำเภอโพธิ์ชัย 40 กิโลเมตร
อำเภอเกษตรวิสัย 49 กิโลเมตร
อำเภอโพนทอง 49 กิโลเมตร
อำเภอสุวรรณภูมิ 54 กิโลเมตร
อำเภอปทุมรัตต์ 66 กิโลเมตร
อำเภอพนมไพร 67 กิโลเมตร
อำเภอเมยวดี 73 กิโลเมตร
อำเภอหนองฮี 74 กิโลเมตร
อำเภอหนองพอก 75 กิโลเมตร
อำเภอโพนทราย 84 กิโลเมตร
การเมืองการปกครอง > การปกครองส่วนภูมิภาค

จังหวัดร้อยเอ็ดแบ่งออกเป็น 20 อำเภอ 192 ตำบล 2,446 หมู่บ้าน
| แผนที่> .เลข | แผนที่> .ชื่ออำเภอ | แผนที่> .จำนวนตำบล | แผนที่> .ประชากร (พ.ศ. 2563) | แผนที่> .พื้นที่ (ตร.กม.) | แผนที่> .ความหนาแน่น (คน/ตร.กม.) | แผนที่> .ระยะทางจากศาลากลาง (กม.) |
| --- | --- | --- | --- | --- | --- | --- |
| 1 | เมืองร้อยเอ็ด | 15 | 158,675 | 493.632 | 321.46 | — |
| 2 | เกษตรวิสัย | 13 | 97,625 | 870.128 | 112.21 | 49 |
| 3 | ปทุมรัตต์ | 8 | 53,606 | 356.904 | 150.20 | 66 |
| 4 | จตุรพักตรพิมาน | 12 | 79,408 | 521.987 | 152.12 | 27 |
| 5 | ธวัชบุรี | 12 | 67,303 | 374.001 | 179.96 | 12 |
| 6 | พนมไพร | 13 | 71,398 | 519.329 | 137.49 | 67 |
| 7 | โพนทอง | 14 | 108,207 | 719.15 | 150.46 | 49 |
| 8 | โพธิ์ชัย | 9 | 57,981 | 394.304 | 147.05 | 40 |
| 9 | หนองพอก | 9 | 66,543 | 599.47 | 111 | 75 |
| 10 | เสลภูมิ | 18 | 118,688 | 792.338 | 149.80 | 32 |
| 11 | สุวรรณภูมิ | 15 | 114,635 | 1107.042 | 105.55 | 54 |
| 12 | เมืองสรวง | 5 | 23,115 | 209.44 | 110.58 | 28 |
| 13 | โพนทราย | 5 | 27,996 | 215.852 | 129.70 | 84 |
| 14 | อาจสามารถ | 10 | 73,685 | 454.441 | 162.14 | 36 |
| 15 | เมยวดี | 4 | 23,211 | 180.589 | 128.53 | 73 |
| 16 | ศรีสมเด็จ | 8 | 36,201 | 217.852 | 166.83 | 26 |
| 17 | จังหาร | 8 | 45,324 | 165.1 | 274.53 | 14 |
| 18 | เชียงขวัญ | 6 | 27,352 | 127.161 | 215.03 | 21 |
| 19 | หนองฮี | 4 | 24,379 | 132 | 184.69 | 74 |
| 20 | ทุ่งเขาหลวง | 5 | 23,268 | 138.915 | 167.52 | 29 |
| รวม | รวม | 192 | 1,298,639 | 8,299.499 | 156.47 |  |
การเมืองการปกครอง > การปกครองส่วนท้องถิ่น

จังหวัดร้อยเอ็ดมีองค์การปกครองส่วนท้องถิ่นทั้งหมด 203 แห่ง แบ่งออกเป็น 1 เทศบาลเมือง 72 เทศบาลตำบล 1 องค์การบริหารส่วนจังหวัด และ 129 องค์การบริหารส่วนตำบล โดยมีรายชื่อเทศบาลดังนี้
| 0 | 1 | 2 |
| --- | --- | --- |
|  อำเภอเมืองร้อยเอ็ด เทศบาลเมืองร้อยเอ็ด  เทศบาลตำบลโนนตาล  เทศบาลตำบลปอภาร  เทศบาลตำบลสีแก้ว อำเภอเกษตรวิสัย เทศบาลตำบลกู่กาสิงห์  เทศบาลตำบลเกษตรวิสัย  เทศบาลตำบลเมืองบัว อำเภอปทุมรัตต์ เทศบาลตำบลปทุมรัตต์  เทศบาลตำบลโพนสูง  เทศบาลตำบลโนนสวรรค์ อำเภอจตุรพักตรพิมาน เทศบาลตำบลจตุรพักตรพิมาน  เทศบาลตำบลหนองผือ  เทศบาลตำบลหัวช้าง  เทศบาลตำบลดงแดง  เทศบาลตำบลโคกล่าม  เทศบาลตำบลเมืองหงส์  เทศบาลตำบลลิ้นฟ้า อำเภอพนมไพร เทศบาลตำบลพนมไพร  เทศบาลตำบลโพธิ์ชัย อำเภอธวัชบุรี เทศบาลตำบลบ้านนิเวศน์  เทศบาลตำบลนิเวศน์  เทศบาลตำบลธงธานี  เทศบาลตำบลอุ้มเม้า  เทศบาลตำบลมะอึ |  อำเภอโพนทอง เทศบาลตำบลโพนทอง  เทศบาลตำบลโคกสูง  เทศบาลตำบลโคกกกม่วง  เทศบาลตำบลโนนชัยศรี  เทศบาลตำบลโพธิ์ทอง  เทศบาลตำบลแวง อำเภอเสลภูมิ เทศบาลตำบลเสลภูมิ  เทศบาลตำบลขวาว  เทศบาลตำบลเมืองไพร  เทศบาลตำบลนาแซง  เทศบาลตำบลนาเมือง  เทศบาลตำบลวังหลวง  เทศบาลตำบลเกาะแก้ว  เทศบาลตำบลหนองหลวง  เทศบาลตำบลพรสวรรค์  เทศบาลตำบลท่าม่วง อำเภอโพธิ์ชัย เทศบาลตำบลชัยวารี  เทศบาลตำบลเชียงใหม่  เทศบาลตำบลคำพอุง  เทศบาลตำบลอัคคะคำ อำเภอหนองพอก เทศบาลตำบลหนองพอก  เทศบาลตำบลท่าสีดา อำเภอสุวรรณภูมิ เทศบาลตำบลสุวรรณภูมิ  เทศบาลตำบลจำปาขัน  เทศบาลตำบลหินกอง  เทศบาลตำบลทุ่งกุลา  เทศบาลตำบลทุ่งหลวง  เทศบาลตำบลดอกไม้ |  อำเภอเมืองสรวง เทศบาลตำบลเมืองสรวง  เทศบาลตำบลหนองหิน  เทศบาลตำบลคูเมือง  เทศบาลตำบลกุกกง อำเภอโพนทราย เทศบาลตำบลโพนทราย  เทศบาลตำบลสามขา อำเภออาจสามารถ เทศบาลตำบลอาจสามารถ  เทศบาลตำบลโพนเมือง อำเภอเมยวดี เทศบาลตำบลชุมพร  เทศบาลตำบลเมยวดี  เทศบาลตำบลบุ่งเลิศ  เทศบาลตำบลชมสะอาด อำเภอศรีสมเด็จ เทศบาลตำบลศรีสมเด็จ  เทศบาลตำบลโพธิ์ทอง  เทศบาลตำบลบ้านบาก อำเภอจังหาร เทศบาลตำบลจังหาร  เทศบาลตำบลดินดำ  เทศบาลตำบลดงสิงห์  เทศบาลตำบลผักแว่น อำเภอหนองฮี เทศบาลตำบลหนองฮี อำเภอเชียงขวัญ เทศบาลตำบลเชียงขวัญ อำเภอทุ่งเขาหลวง ไม่มีเทศบาล   |
การศึกษา

การศึกษาในจังหวัดร้อยเอ็ดได้ริเริ่มอย่างแบบตะวันตกนั้นได้เกิดขึ้นเมื่อปี พ.ศ. 2453 โดยพระครูเอกุตรสตาธิคุณ (โมง) เจ้าอาวาสวัดศรีมงคล (ปัจจุบันคือวัดสระทอง) อำเภอเมืองร้อยเอ็ด ตรงกับช่วงเวลาที่พระบาทสมเด็จพระมงกุฎเกล้าเจ้าอยู่หัวทรงริเริ่มขยายการศึกษาไปสู่หัวเมืองต่าง ๆ ในปี พ.ศ. 2454 รัฐบาลจึงได้มอบหมายให้ราชบุรุษจันทร์มาเปิดโรงเรียนอย่างเป็นทางการที่วัดศรีมงคลโดยได้ตั้งชื่อว่า โรงเรียนวัดศรีมงคล ปลาย พ.ศ. 2456 จึงได้ย้ายมาทำการสอนที่อาคารที่ว่าการอำเภอเก่าริมคูเมือง พร้อมทั้งเปลี่ยนชื่อเป็น โรงเรียนประจำมณฑลร้อยเอ็ด และตั้งเป็นโรงเรียนประจำมณฑลร้อยเอ็ด (ร้อยเอ็ด มหาสารคาม และกาฬสินธุ์) ซึ่งภายหลังได้เปลี่ยนชื่อเป็น โรงเรียนร้อยเอ็ดวิทยาลัย
เนื่องจากโรงเรียนประจำมณฑลร้อยเอ็ดเปิดสอนเฉพาะนักเรียนชาย จึงได้มีการจัดตั้งโรงเรียนประจำมณฑลหญิงขึ้นในปี พ.ศ. 2462 โดยได้แยกออกมาทำการเรียนการสอนบริเวณนอกคูเมืองทางทิศใต้ ซึ่งปัจจุบันคือ โรงเรียนสตรีศึกษา ต่อมารัฐก็ได้พยายามส่งเสริมการศึกษาระดับมัธยมศึกษามากขึ้น โดยได้จัดตั้งโรงเรียนวิสามัญประอำเภอจนครบทุกอำเภอในปี พ.ศ. 2513 จนกระทั่งปัจจุบันจังหวัดร้อยเอ็ดมีการจัดการศึกษาในทุกระดับการศึกษาทั้งระดับอุมศึกษา อาชีวศึกษา การศึกษาขั้นพื้นฐานและการศึกษานอกโรงเรียน ทั้งในสังกัดกระทรวงศึกษาธิการและองค์กรปกครองส่วนท้องถิ่น
ดูที่ รายชื่อโรงเรียนในจังหวัดร้อยเอ็ด
ระดับอุดมศึกษา
มหาวิทยาลัยราชภัฏร้อยเอ็ด
มหาวิทยาลัยมหามกุฏราชวิทยาลัย  วิทยาเขตร้อยเอ็ด
มหาวิทยาลัยมหาจุฬาลงกรณราชวิทยาลัย  วิทยาลัยสงฆ์ร้อยเอ็ด
มหาวิทยาลัยเทคโนโลยีราชมงคลอิสาน วิทยาเขตร้อยเอ็ด ณ ทุ่งกุลาร้องไห้
สถาบันการอาชีวศึกษาเกษตรภาคตะวันออกเฉียงเหนือ
สัญลักษณ์

ตราประจำจังหวัดร้อยเอ็ด
อินทนิลบก ดอกไม้ประจำจังหวัด
ตราประจำจังหวัด : ประกอบด้วยสัญลักษณ์ที่สำคัญคือรูปบึงพลาญชัย ศาลหลักเมือง พระมหาเจดีย์ชัยมงคล ตัวเลข ๑๐๑ และรวงข้าวหอมมะลิ  ตราที่ใช้ในปัจจุบันประกาศในราชกิจจานุเบกษาเมื่อ ปี พ.ศ. 2545 ออกแบบโดย นายรังสรรค์ ต้นทัพไทย
คำขวัญประจำจังหวัด : สิบเอ็ดประตูเมืองงาม เรืองนามพระสูงใหญ่ ผ้าไหมสาเกต บุญผะเหวดประเพณี มหาเจดีย์ชัยมงคล งามน่ายลบึงพลาญชัย เขตกว้างไกลทุ่งกุลา โลกลือชาข้าวหอมมะลิ
ต้นไม้ประจำจังหวัด : ต้นกระบก (Irvingia malayana)
ดอกไม้ประจำจังหวัด : ดอกอินทนิลบก (Lagerstroemia macrocarpa)
สัตว์น้ำประจำจังหวัด : ปลาหลดจุด (Macrognathus siamensis)
เครื่องดนตรีประจำจังหวัด : โหวด
แหล่งท่องเที่ยว > บึงพลาญชัย

บึงพลาญชัยตั้งอยู่บริเวณกลางเมืองร้อยเอ็ด ถือเป็นสัญลักษณ์ของจังหวัด มีลักษณะเป็นเกาะอยู่กลางบึงน้ำขนาดใหญ่ มีเนื้อที่ประมาณ 2 แสนตารางเมตร เป็นสถานที่พักผ่อนหย่อนใจ ตกแต่งเป็นสวนไม้ดอกขนาดใหญ่ มีพรรณไม้ต่าง ๆ ร่มรื่น และในบึงน้ำมีปลาชนิดต่าง ๆ หลายพันธุ์ มีเรือจักรยานน้ำและเรือพายไว้บริการประชาชนพายเล่นในบึง นอกจากนั้นยังใช้เป็นสถานที่จัดงานเทศกาลของจังหวัด รวมทั้งจัดมหรสพต่าง ๆ ภายในบึงพลาญชัยยังมีสิ่งก่อสร้างที่น่าสนใจคือ
ศาลเจ้าพ่อหลักเมือง เป็นของคู่บ้านคู่เมืองที่ชาวร้อยเอ็ดเคารพนับถือ และเชื่อว่าเจ้าพ่อจะช่วยดลบันดาลให้ชาวเมืองมีความสุข คิดสิ่งใดสมปรารถนา จึงเป็นสถานที่อีกแห่งหนึ่งที่ชาวเมืองร้อยเอ็ดจะพากันมากราบนมัสการขอพรเป็นประจำ
พระพุทธรูปปางลีลาขนาดใหญ่ กลางสวนดอกไม้
พานรัฐธรรมนูญ และนาฬิกาดอกไม้
ภูพลาญชัย มีลักษณะเป็นน้ำตกจำลอง และรูปปั้นสัตว์ต่าง ๆ คล้ายสวนสัตว์
สนามเด็กเล่น และ สวนสุขภาพ เป็นสวนออกกำลังกาย เพื่อให้ประชาชนได้ออกกำลังกาย อันเป็นการเสริมสร้างพลานามัยแก่ชาวร้อยเอ็ด
น้ำพุดนตรี
แหล่งท่องเที่ยว > หอโหวดร้อยเอ็ด

หอชมเมืองร้อยเอ็ด หรือ หอโหวด ๑๐๑ (Roi Et Tower) เป็นหอคอยชมเมืองที่ตั้งอยู่ใจกลางของเมืองร้อยเอ็ด ตั้งอยู่ภายในสวนสมเด็จพระศรีนครินทร์ ร้อยเอ็ด บริเวณด้านหน้าศาลากลางจังหวัดและบึงพลาญชัย เปิดทำการเมื่อวันที่ 21 ธันวาคม พ.ศ. 2563 มีพื้นที่ใช้สอยจริงจำนวน 12 ชั้น เทียบเท่าความสูงของตึก 35 ชั้น มีความสูง 123 เมตร นับได้ว่าเป็นหอคอยชมเมืองที่สูงที่สุดในภาคอีสาน ของประเทศไทย ณ.ปัจจุบัน รวมพื้นที่ทั้งหมด 3,621 ตารางเมตร หอชมเมืองสร้างตามยุทธศาสตร์การพัฒนาเมืองร้อยเอ็ด 4.0 เพื่อส่งเสริมการท่องเที่ยวชื่อ "โครงการสามเหลี่ยมการท่องเที่ยวสาเกตนคร" โดยมีการเชื่อม 3 อำเภอเข้าด้วยกัน ได้แก่ อำเภอเมืองร้อยเอ็ด อำเภอธวัชบุรี และอำเภอหนองพอก หอชมเมืองหรือหอโหวด ๑๐๑ ตั้งชื่อตามเครื่องดนตรีพื้นบ้านอีสาน "โหวด" ซึ่งเป็นเครื่องดนตรีประจำจังหวัดและถูกนำมาออกแบบเป็นรูปทรงของอาคาร และชื่อจังหวัด "๑๐๑" ภายในอาคารประดับตกแต่งโดยสอดแทรกเรื่องราวท้องถิ่นกับความร่วมสมัย เช่น ดอกอินทนิลบก ดอกไม้ประจำจังหวัด ที่ทำจากคริสตัล เป็นต้น
โดยพื้นที่ภายในอาคารของแต่ละชั้นจะมีดังนี้
ชั้นที่ 1 สำนักงานโครงการหอชมเมือง ห้องควบคุมต่างๆ
ชั้นที่ 2 ทางเข้าหลักประชาชนทั่วไป เคาน์เตอร์ประชาสัมพันธ์
ชั้นที่ 3 ร้านขายของสินค้าที่ระลึก สินค้าพื้นเมือง ร้านกาแฟ
ชั้นที่ 4 ร้านอาหาร ชมทัศนียภาพ
ชั้นที่ 28 ฟิตเนส
ชั้นที่ 29 ร้านขายอาหารว่าง
ชั้นที่ 30 ร้านอาหาร
ชั้นที่ 31 พื้นที่ชมวิว 360 องศา (ภายใน)
ชั้นที่ 32 พื้นที่ชมวิว ห้องพักเจ้าหน้าที่
ชั้นที่ 33 พิพิธภัณฑ์เมืองร้อยเอ็ด
ชั้นที่ 34 พื้นที่ชมวิว 360 องศา (ภายนอก) พื้นกระจกลอยฟ้า Sky Walk กิจกรรมการนั่งกระเช้าห้อยลวดสลิง และกิจกรรมโรยตัวจากชั้น 34 ไปที่บึงพลาญชัย
ชั้นที่ 35 เป็นหอพระซึ่งประดิษฐานพระบรมสารีริกธาตุ และพระพุทธมิ่งเมืองมงคล พระพุทธรูปประจำจังหวัดร้อยเอ็ด